Journal of Family Ecology and Consumer Sciences = Tydskrif vir Gesinsekologie en Verbruikerswetenskappe - Volume 38, Issue 1, January 2010
Authors: Hannelise Louwrens, Irma Venter and Caralyn Otty
Source: Journal of Family Ecology and Consumer Sciences = Tydskrif vir Gesinsekologie en Verbruikerswetenskappe 38, pp 1 –11 (2010)
Die afgelope paar jaar was daar &apos;n skerp toe name in die in name van gaskoeldrank en &apos;n afname in die in name van melk en vrugtesap onder kinders. Dit is &apos;n kommerwekkende tendens, aangesien dit vele voedingsnadele vir kinders inhou. Die gereelde hoe suikerinname deur gaskoeldrankgebruik lei tot tandbederf en gewigstoename. Die gevolglike laer in name van voedingsryke drankies, soos melk en vrugtesap, belemmer ook die optimale inname van minerale (veral kalsium) en vitamiene. Daar is verskeie faktore wat daartoe bydra dat kinders gaskoeldrank verkies. Demografiese faktore soos geslag, ouderdom, ras, sosio-ekonomiese status en ook die woongebied van &apos;n kind kan aanleiding tot die in name van gaskoeldrank gee. In skoolverband is dit faktore soos die beskikbaarheid van gaskoeldrank in die snoepwinkel en die invloed van vriende wat kinders aanmoedig om gaskoeldrank te drink. Buite skoolverband word kinders aan advertensies wat gaskoeldrank be mark, blootgestel. Kinders kies ook gaskoeldrank bo gesonder drankies saam met wegneemetes. In die ouerhuis is die inname van gaskoeldrank deur die ouers self, die beskikbaarheid daarvan in die huishouding, ouers wat nie kinders se inname daarvan beperk nie en ook ouers met &apos;n laer opvoedingsvlak bydraende faktore tot gaskoeldrankinname onder kinders. Produkeienskappe soos die smaak, die verpakkingsgroottes en die prys is verdere faktore wat gaskoeldrankinname onder kinders aanmoedig.
Om die gaskoeldrankinname van leerders van twee verskillende ouderdomsgroepe en die faktore wat die in name daarvan beïnvloed na te gaan, is twee staatsskole in die Wynberg-omgewing (Stad Kaapstad) genader. Wynberg is &apos;n gebied in &apos;n middel tot laer sosio-ekonomiese klas waarvan die inwoners grotendeels die kleurling-bevolkingsgroep verteenwoordig. Die 179 kinders (71,2% van die wat vir deelname genader is) wat vrywillig deelgeneem het, bestaan uit 80 graad 4-leerders (42 meisies en 38 seuns) en 99 graad 7-leerders (55 meisies en 44 seuns). Die graad 4-leerders was tussen nege en tien jaar oud, terwyl die meeste graad 7-leerders ouer as twaalf jaar was. Goedkeuring vir die uitvoering van die studie is vooraf van die Navorsingskomitee van die Fakulteit Toegepaste Wetenskappe, Kaapse Skiereiland Universiteit van Tegnologie, en by albei skole se skoolhoofde verkry. Die deelnemers het &apos;n voorafgetoetste, selfgeadministreerde vraelys in die teenwoordigheid van die klasonderwyser en een van die navorsers voltooi.
Community empowerment in Botswana : the practitioners&apos; perspective
Authors: Marietjie Van der Merwe, Lois R. Mberengwa and Rebekka N. Lekoko
Source: Journal of Family Ecology and Consumer Sciences = Tydskrif vir Gesinsekologie en Verbruikerswetenskappe 38, pp 12 –22 (2010)
Dit is uit die literatuur duidelik dat die term bemagliging dikwels gebruik word om &apos;n ontwikkelingsprogram 01 projek goed te laat lyk sonder dat dit werklik bemagtiging meebring. Die verwagting is dat, wanneer lede van die gemeenskap bemagtig is, hulle beheer van hul lewens op mikro- (individuele), interpersoonlike (organisasie) en makro-(gemeenskaps-) vlak kan neem en dat ongelykhede in maatskaplike stelsels oorkom word.
Een so &apos;n groep wat verantwoordelik is vir die bemagtiging van lede van die gemeenskap in besondere omstandighede, soos armoede, is huishoudkunde voorligtingsbeamptes (HVB&apos;s) in Botswana. Die hoofdoel van hierdie artikel is om vas te stel hoe HVB&apos;s in Botswana die term gemeenskapsbemagtiging verstaan en hoe hierdie definisie hulle praktyke om plaaslike gemeenskappe te bemagtig, beïnvloed. Hierdie hoofdoel is uitgevoer deur vas stel wat HVB&apos;s daarby bedoel as hulle die begrip bemagtiging gebruik, die strategieë wat hulle toepas om bemagtiging mee te bring sowel as die hindernisse wat HVB&apos;s verhoed om bemagtiging suksesvol teweeg te bring.
Om die doel van hierdie studie te bereik is &apos;n fenomenologiese benadering gevolg om kwalitatiewe data in te samel. Oop vraelyste, semi-gestruktureerde onderhoude en een fokus-groepbespreking is gebruik. &apos;n Totaal van 15 HVB&apos;s het die vraelyste ingevul en tien beamptes het aan die onderhoude deelgeneem. &apos;n Aparte fokusgroepbespreking is gehou met tien lede van &apos;n gemeenskaps-naaldwerkgroep om vas te stel wat die rol van die HVB&apos;s was by die vorming van die groep.
Uit die literatuur kom vier gemeenskaps- ontwikkelingsbenaderings na yore wat opeenvolgend toegepas kan word om bemagtiging aan te moedig. Die eerste benadering is die welsynsbenadering wat klem plaas op die bevrediging van materieël behoeftes. Die tweede benadering is die ontwikkelingsmaatskaplike welsynsbenadering wat hoofsaaklik daarop fokus om individue te help om hulself te help deur aan hulle toegang tot opvoedings- en opleidingsgeleenthede te gee. Die derde benadering is die bevrydingsbenadering wat daarop gerig is om individue aan te moedig om nie net bewus te wees van aspekte wat hulle onderdruk nie, maar om hulle eie doelwitte te definieer en dit uit te voer. Die laaste benadering, naamlik die transformasiebenadering, moedig individue aan om stelsels wat onderdrukking en ongelyke verdeling in gemeenskappe veroorsaak, te bevraagteken en te wysig.
An integrated community engagement initiative in the rural town of Darling, South Africa
Authors: Ruth M. Albertyn, Marietjie J. Botha, M. Elsabe Van der Merwe, Anneri Le Roux and Lise-Marie Coetzee
Source: Journal of Family Ecology and Consumer Sciences = Tydskrif vir Gesinsekologie en Verbruikerswetenskappe 38, pp 23 –29 (2010)
Gemeenskapsinteraksie speel &apos;n toenemende belangrike rol in &apos;n samelewing wat verantwoordbaarheid vereis. Universiteite moet &apos;n rol speel om &apos;n verskil te maak binne hulle onmiddellike omgewing en in die breër samelewing. Gemeenskapsinteraksie is &apos;n manier om die missie van universiteite rakende sosiale geregtigheid en relevansie uit te bou. Die drievoudige rolle van leer, navorsing en gemeenskapsinteraksie plaas druk op akademici binne die akademiese omgewing. Die gemeenskapsinteraksie rol word dikvvels afgeskeep aangesien dit die minste erken word binne die akademiese milieu. Indien die gemeenskapsinteraksie rol geïntegreer word met die verskillende kundighede van Boyer (1997) deur sistematiese beplanning, kan die missie van die universiteite uitgebou word en die akademici sal in hul rolverpligtinge slaag.
Die artikel fokus op &apos;n gemeenskapsinteraksie inisiatief as &apos;n geïntegreerde kundigheidsaktiwiteit toegepas binne &apos;n departement by &apos;n hoëronderwys instelling. Die proses van gemeenskapsinteraksiebinne die vakrigting volwassene-onderwys word beskryf: eerstens die doelwitte met die gemeenskapsinteraksie inisiatief; tweedens die navorsingsprojekte geïmplementeer deur nagraadse studente binne landelike gemeenskappe as voorbeelde van gemeenskapsinteraksie inisiatiewe; en laastens die lesse geleer deur die gemeenskapsinteraksie inisiatiewe.
Customer service in appliance sales departments of selected prominent retail outlets: store manager, sales personnel and customer perspectives
Author Alet C. Erasmus
Source: Journal of Family Ecology and Consumer Sciences = Tydskrif vir Gesinsekologie en Verbruikerswetenskappe 38, pp 30 –42 (2010)
Handelaars se nimmereindigende stryd om in &apos;n hoogs kompeterende markomgewing sukses te behaal, verklaar waarskynlik waarom hulle neig om sekere elemente van hulle dienslevvering te beklemtoon. Hierdie onderwerp word dus al vir &apos;n geruime tyd wêreldwyd deur navorsers bestudeer, veral deur ondersoeke na dienskwaliteit as aanduiding van uitnemende dienslewering. Om te verseker dat verskillende rolspelers betrek word, het hierdie navorsing in drie opeenvolgende fases ondersoek ingestel na die dienslewering van prominente afdelingswinkels in Tshwane, RSA waar huishoudelike toerusting verkoop word. Winkelbestuurders het tasbare bewys van die dienslewering in hulle eie winkels beoordeel; verbruikers (N=296) se persepsie van die dienskwaliteit van handelaars is ondersoek direk nadat &apos;n aankooptransaksie voltrek is; en verkoopspersoneel het op grond van hulle eie ervaring deur middel van projektiewe tegnieke voorstelle gemaak oor hoe dienslewering verbeter kan word om verbruikers te bemagtig om ingeligte, verantwoordelike verbruikersbesluite te maak.
Winkelbestuurders het spesifieke tekortkominge in hulle onderskeie winkels geïdentifiseer. &apos;n Enkelvoudige meting van verbruikers se persepsie van dienskwaliteit het getoon dat verbruikers se beoordeling van dienskwaliteit redelik simplisties, maar meerendeels positief is. Verkennende faktorontleding het tot &apos;n ineenstorting van die oorspronklike vyf dimensies van die dienskwaliteitskaal na slegs twee dimensies gelei en hulle is in ooreenstemming met die onderskeie iteminhoud as die Ondersteuning en Indrukwekkendheid van dienslewering benoem. Verbruikers se positievve beoordeling van dienskwaliteit is teenstrydig met die aanbevelings wat verkoopspersoneel in die projektiewe tegniek gemaak het om dienslewering te verbeter sodat verbruikers in staat sou wees om ingeligte verantwoordelike verbruikersbesluite te kan maak. Dit blyk dat verbruikers in ontluikende ekonomiee meer verdraagsaam is ten opsigte van swakker dienslewering, moontlik as gevolg van laer verwagtinge.
Authors: Elsje S. Toerien and Siqondile Khumalo
Source: Journal of Family Ecology and Consumer Sciences = Tydskrif vir Gesinsekologie en Verbruikerswetenskappe 38, pp 43 –52 (2010)
Daar was die afgelope paar dekades &apos;n aansienlike toename in belangstelling in natuurlike kleurstowwe. Dit kan hoofsaaklik daaraan toegeskryf word dat natuurlike kleurstowwe as meer omgewingsvriendelik as sintetiese kleurstowwe beskou word. Baie lande het streng wette en regulasies afgekondig om die gebruik van kleurstowwe wat karsinogeniese stowwe bevat, te reguleer (Purohit, et al, 2007; Deo & Desai, 1999; Hill, 1997; Sarkar & Seal, 2003; Siva, 2007). Daar is egter &apos;n ongerustheid en bekommernis oor die verlies aan kennis oor natuurlike kleurtegnieke. Dit wil voorkom of nog net ouer handwerkers in tradisionele stamverwante gemeenskappe oor hierdie kennis beskik (Kala, 2002; Mahanta & Tiwari, 2005; Siva, 2007). Dube en Musi (2002) asook Long (2005) het die behoefte uitgespreek dat die inheemse kennis in Swaziland gedokumenteer word voordat dit vir altyd verlore gaan. Dominique Cardon, wêreldoutoriteit oor natuurlike kleurstowwe, het ook aangedui dat daar min inligting oor die gebruik van natuurlike kleurstowwe in Suider-Afrika bestaan. Die doel van die studie was om die natuurlike kleurstowwe en gebruike van handwerkers in die noordelike Hhohho-streek van Swaziland te ondersoek en te identifiseer.
Daar is verrassende ooreenkomste tussen verskillende beskawings ten opsigte van kleurtegnieke en plante (Cardon, 2007:1). Dit sou dus interessant wees om te sien of dieselfde of soortgelyke plante en tegnieke as wat in Swaziland gebruik word, ook eiders in Suider-Afrika of die wêreld benut word. Dit is dus ook nodig om te verifieer of die geïdentifiseerde plante wel deur ander skrywers as bron van kleurstof erken word.
Awareness and knowledge of pro-, prebiotics and AB cultures among yoghurt buyers in four Pretoria suburbs and the factors determining their yoghurt buying decision
Authors: Irma Venter and Madelein Hanekom
Source: Journal of Family Ecology and Consumer Sciences = Tydskrif vir Gesinsekologie en Verbruikerswetenskappe 38, pp 53 –62 (2010)
Voedselprodukte en voedingaanvullings wat probiotika bevat is in Suid-Afrika beskikbaar. &apos;n Pers debat het reeds hier oor beweerde en werklike probiotika produkinhoud geheers. Tans word wetgewing oor pro- en prebiotika aansprake vir voedselproduk etikette gefinaliseer.
Die doelwit met opname was om verbruikerbewustheid en kennis van pro-, prebiotika en AB kulture vas te stel omdat hierdie faktore die ontwikkeling en aankope van voedselprodukte wat bioaktiewe bestanddele bevat ("funksionele voedsel") bevorder "AB kulture" is ingesluit omdat dit reeds jare lank die teenwoordigheid van gesondheidgunstige bakterieë in Suid-Afrikaanse jogurt aandui. Die opname het ook die faktore nagegaan wat die verbruiker se jogurt aankoop keuse bepaal.
Die data is ingesamel met &apos;n getoetste vraelys wat grootliks uit veelkeuse vrae bestaan. Dit het onder meer vrae bevat oor die deelnemer se bewustheid van die bioaktiewe bestanddele; sy / haar jogurtinname en die aankoop faktore; die gebruik van &apos;n voedingaanvulling (omdat dit verband hou met &apos;n gesonder lewenstyl) en demografiese inligting. Oop vrae is gebruik waar deelnemers moes beskryf wat elkeen van die bioaktiewe bestanddele beteken. Gepubliseerde definisies vir pro- en prebiotika is gebruik om sleutelwoorde in die antwoorde te identifiseer en daarvolgens te bepaal of die korrekte betekenis vir elk verskaf is.
Jogurt kopers is sistematies verkry deur elke derde koper in vier winkels geleë in voorstedelike gebiede van Pretoria te nader vir deelname. Jogurt kopers is gebruik omdat pro- en prebiotika ontwikkeling in die suiwelprodukte mark plaasvind. Omdat die aankope van funksionele voedsel meer in hoër sosio-ekonomiese groepe plaasvind, is winkels in gebiede wat die mark bedien gebruik om deelnemers te verkry.
A comparative study of regenerated bamboo, cotton and viscose rayon fabrics. Part 1: selected comfort properties
Authors: Adine Gericke and Jani Van der Pol
Source: Journal of Family Ecology and Consumer Sciences = Tydskrif vir Gesinsekologie en Verbruikerswetenskappe 38, pp 63 –73 (2010)
Geregenereerde bamboes, ook bekend as bamboes viskose, is &apos;n verwerkte sellulosevesel wat onlangs op die mark verskyn het. Tekstielstowwe van dié vesels is geskik vir &apos;n verskeidenheid produkte in die klerasie sowel as huishoudelike mark. Die gewildheid daarvan kan toegeskryf word aan die feit dat dit bemark word as omgewingsvriendelik en hernubaar (wat in hierdie geval verwys na die feit dat die bamboes waarvan dit gemaak word &apos;n rou material is wat baie vinnig groei, nie bedreig is nie en sonder oormatige chemikalieë verbou word). Daar word ook aanspraak gemaak op buitengewone gemakseienskappe wat verband hou met vogabsorbeervermoë en aanvoeling. Dit is ook bekend dat die vesels antimikrobiese eienskappe besit.
Behalwe vir die sogenaamde "cool feeling", is die gemakseienskappe waarna verwys word eintlik van toepassing op die meeste sellulosevesels of tekstielstowwe - veral katoen en viskose rayon. Die gladde filamentstruktuur van viskose rayon lei tot &apos;n uitstekende drapeervermoë en &apos;n aanvoeling wat beskryf kan word as "glad en luuks". Hierdie veseleienskappe kan ook aanleiding gee tot &apos;n "koel" sensasie op die vel. Die vraag ontstaan dus of die vermoë om vog te hanteer en die termo-fisiologiese eienskappe van bamboes viskose werklik beter is as dié van ander sellulose- vesels.
Die doel van hierdie studie was om empiries te ondersoek of die voghanteervermoë en termofisiologiese gemakseienskappe van geregenereerde bamboesveselstowwe betekenisvol verskil van dié van katoen en viskose rayon. Objektiewe meetinstrumente is gebruik om eienskappe soos termiese weerstand en absorbeervermoë, waterdampdeurlaatbaarheid, waterabsorbeervermoë en die vogdeurlaatbaarheidsindeks van drie tekstielstowwe, gebrei van garings van onderskeidelik bamboesvesel, katoenen viskose rayon, te vergelyk. Die onderskeie veselstrukture is vergelyk met behulp van &apos;n skandeer elektronmikroskoop (SEM).
In teenstelling met wat verwag is, is geen empiriese bewyse gevind dat die gemakseienskappe van bamboesveselstowwe beter is as dié van die ander twee sellulosevesels wat getoets is nie. Dit is belangrik om daarop te let dat geen van die aansprake wat gemaak word ten opsigte van genoemde eienskappe as onwaar bewys kon word nie. Bamboesvesels kan beslis verwerk word in produkte wat &apos;n besondere bydrae lewer tot die versekering van die gemak van die draer omdat dit vog en temperatuur goed kan reguleer. Die resultate van die studie dui egter daarop dat die gebreide katoen en veral die gebreide viskose rayon stowwe wat getoets is, vergelykbare eienskappe toon. Die resultate bevestig ook die verwagting dat metings op die viskose rayon stowwe as gevolg van die ooreenstemming in fisiese veselstruktuur en vervaardigingsprosesse baie meer sou ooreenstem met dié van die bamboesveselstowwe as met dié wat van katoen vervaardig is.
Key to good fit : body measurement problems specific to key dimensions
Authors: Mariette Strydom and Helena M. De Klerk
Source: Journal of Family Ecology and Consumer Sciences = Tydskrif vir Gesinsekologie en Verbruikerswetenskappe 38, pp 74 –83 (2010)
Die doel met hierdie navorsing (as deel van &apos;n groter studie) was om die probleme wat die Suid-Afrikaanse Klerebedryf met die sleutel liggaamsmates vir die vervaardiging van klere ondervind, te verken en beskryf. Suid-Afrika kon nie in die laaste aantal jare daarin slaag om die uitvoer van klereprodukte te verhoog nie, maar het egter die uitdaging om uitvoere te verhoog, aanvaar. Een manier om hierdie uitdaging die hoof te bied, is om met goeie pas &apos;n meer mededingende kledingproduk vir die plaaslike sowel as internasionale mark te verseker. Die sleutelmates is die eerste stap in die proses om &apos;n goedpassende kledingstuk daar te stel. Om konsekwentheid met groottes te verseker is dit noodsaaklik dat die sleutelmates op &apos;n gestandaardiseerde manier deur alle vervaardigers en kleinhandelaars gemeet word. Aangesien sleutelmates &apos;n integrale deel van die kledingstuk vorm, sal die effektiewe kommunikasie van toepaslike sleutelmates en klere-groottes aan die verbruiker die keuse van korrekte grootte kledingstukke aansienlik vergemaklik.
&apos;n Pos-opname is gedurende Julie tot November 2002 gedoen, deur vraelyste na Suid-Afrikaanse klere- en skoenvervaardigers en kleinhandelaars te stuur. Uit die terugvoer op die pos-opname is &apos;n aantal respondente vir individuele onderhoude met behulp van doelbewuste steekproefneming gekies. &apos;n Gestruktureerde onderhoudskedule het verseker dat akkurate beskrywings van liggaamsmates tydens die onderhoude in Julie 2003 verkry is. Data wat tydens die pos-opname ingesamel is, is deur middel van frekwensie tabelle ontleed om &apos;n lys van liggaamsmates, wat deur die respondente gebruik word, saam te stel. Transkripsies van die onderhoude is deur inhoudsanalise ontleed, en sodoende is sleutelmates geïdentifiseer en gedefinieer. Hierdie sleutelmates is daarna vergelyk met die sleutelmates wat in &apos;n studie deur Simmons en Istook (2003) geïdentifiseer is.
Die resultate weerspieël dat, alhoewel internasionale beskrywings vir 100% van die sleutelmates beskikbaar is, daar nogtans probleme met landmerke ondervind word, en dat daar min konsensus rakende die metingsmetode en identifisering van landmerke is. &apos;n Studie deur Hwang en Istook (2001) het ook bevind dat daar &apos;n gebrek aan konsensus ten opsigte van terminologie en beskrywings van liggaamsmates is. Die onsekerheid in die industrie ten opsigte van waar en hoe die sleutelmates geneem moet word, is te verstane as in ag geneem word dat Suid-Afrikaanse kleinhandelaars en vervaardigers van standaard internasionale beskrywings afhanklik is. Hierdie onsekerheid word weerspieël deurdat daar vir slegs 41,2% van die beskrywings van sleutelmates konsensus is ten opsigte van hoe die sleutelmates geneem moet word. Dit is van uiterste belang dat die beskrywings van liggaamsmates absoluut korrek en herhaalbaar is, sodat dit op die mees akkurate manier in produksie aktiwiteite toegepas kan word.
Samevattend en ter aanbeveling is dit duidelik dat die klere-industrie die identifisering van landmerke, asook spesifieke metodes vir die neem van die mates op die liggaam, moet aanspreek. Landmerke is krities wanneer liggaamsmates na die patroon oorgedra word. Dit is tot voordeel van alle lande wat klere vervaardig om ooreen te stem ten opsigte van watter landmerke gebruik moet word. Dit is ook noodsaaklik dat rolspelers in die industrie in detail beskryf hoe hierdie landmerke konsekwent geïdentifiseer kan word en presies hoe die sleutel liggaamsmates geneem behoort te word. Die pas van &apos;n kledingstuk is &apos;n baie belangrike aanduiding van die kwaliteit daarvan. Uitnemende kwaliteit is die enigste manier om mededingend te bly in &apos;n uiters kompeterende bedryf, en deur akkurate sleutelmates wat uiteindelik goeie pas verseker, kan die uitdaging om nasionaal en internasionaal mededingend te wees, aangespreek word.
Authors: Hester J.H. Steyn and Yolande Olivier
Source: Journal of Family Ecology and Consumer Sciences = Tydskrif vir Gesinsekologie en Verbruikerswetenskappe 38, pp 84 –91 (2010)
Degradasie van Gonometa postica-sy as gevolg van bleiking is nie alleen &apos;n belangrike probleem vir verbruikers nie, maar ook vir die vervaardiger. Die doel met die navorsing was om die effek van waterstofperoksiedbleiking op G. postica-sy te bepaal. Die spesifieke doelstelling was om die invloed van temperatuur, pH en tydsduur op waterstofperoksiedvrystelling, kleurverskil, breekkrag en styfheid te meet.
&apos;n Literatuurstudie is onderneem om waterstofperoksiedbleiking op degradasie van sy te ondersoek ten einde faktore wat hierdie effek beïnvloed te identifiseer. &apos;n Eksperimentele studie is uitgevoer om die waterstofperoksiedvrystelling by 50 °C, 60 °C, 70 °C en 90 °C by pH 8 en pH 10 te bepaal. Die G. postica-sy is in &apos;n 5 liter waterbad met waterstofperoksied gebleik en daarna gedroog. Die monsters is onder standaard atmosferiese toestande, 20 ± 1 °C en 65 ± 2% relatiewe humiditeit gehou voor en met toetsing. Die kleurverskil, breekkrag en styfheid van G. postica-sy is na bleik behandeling met waterstofperoksied bepaal. Waterstofperoksiedvrystelling is deur middel van &apos;n kaliumpermanganaat-titrasie tydens die bleik aksie bepaal, waarna die kleur verskil (Delta E) van die monsters met &apos;n kolorimeter gemeet is. &apos;n &apos;Instron tensile tester&apos; is gebruik om breekkrag van gebleikte en ongebleikte monsters te meet. Die breekkrag is gemeet in Newton. Die buigstyfheid is met &apos;n "shirley stiffness tester" gemeet. Die bevindinge dui daarop dat temperatuur, pH en tydsduur van blootstelling &apos;n rol speel in die bleiking van G. postica-sy. &apos;n Toename in kleurverskil (bleiking) met styging in temperatuur is waargeneem. Die beste bleiking is waargeneem na 60 minute blootstelling aan waterstofperoksied by 90 °C en pH 8, 180 minute blootstelling by 70 °C en pH 8 het ook goeie bleiking tot gevolg gehad. Hoë temperature het die breekkrag verlaag en die styfheid van die tekstielstof verhoog met toename in die temperatuur van blootstelling. Waterstofperoksiedvrystelling vind vinnig plaas by die hoër temperature. Die pH-waarde het die grootste invloed op waterstofperoksiedvrystelling en kleur verskil (bleiking). Die gevolgtrekking word gemaak dat temperatuur en pH-waarde die faktore is met die grootste invloed op kleurverskil (bleiking), breekkrag en styfheid van G. postica-sy.
Alhoewel aanvaarbare bleiking van G. postica-sy resultate verkry word met 60 minute blootstelling aan waterstofperoksied by 90°C en pH 8 of 180 minute by 70°C en pH 8, kan die bleiking van die tekstielstof nie aanbeveel word nie omdat die bleikproses veroorsaak dat die tekstielstof te styf raak en die breekkrag van die tekstielstof verswak.
Dit word voorgestel dat G. postica-sy in sy natuurlike goudbruin kleur gebruik word, of gekleur word na &apos;n donkerder kleur totdat &apos;n aanvaarbare bleikproses ontwikkel word wat die materiaal nie te hard of styf laat en die tekstielstof verswak nie.